દેવો અને દાનવો વચ્ચે મહાભયાનક યુદ્ધ થયું. યુદ્ધ ઘણો લાંબો સમય ચાલ્યું. છેવટે દેવોનો વિજય થયો. ઈન્દ્રરાજા ફરીથી સિંહાસન પર બેઠા. યુદ્ધના પરાજયથી દાનવો સંતાતા ફરતા હતા. દેવો આનંદમાં આવી ગયા પરંતુ તેમને એક વાતનો ભય સતાવતો હતો. દાનવો ભલે ભયભીત થયા હોય પરંતુ ગમે ત્યારે ફરીથી તેઓ યુદ્ધ કરશે અને આપણું રાજ્ય છીનવી લેશે. માટે જે શસ્ત્રોથી આપણી જીત થઈ છે તે શસ્ત્રોને આપણે બરાબર સંભાળીને રાખવાં જેથી આપણે યુદ્ધમાં વિજય મેળવી શકીએ.